Guillermo del Toro hefur staðfest að hann sé að undirbúa Dark Universe sem verður byggð á myndasögum DC Comics . Myndin gekk áður undir nafninu Heaven Sent . „ Ég er að vinna að henni , “ sagði del Toro í viðtali við IGN . „ Ég er að skrifa beinagrindina að sögunni og við erum búin að ræða við handritshöfund . Mjög , mjög góðan höfund . Fólk á eftir að vera ánægt með hann . Hann er búinn að samþykkja að taka þátt . Hann er hárrétti maðurinn í verkefnið og vonandi verður myndin að veruleika . “ Meðal persóna í þessari Warner Bros-mynd verða Swamp Thing , The Demon , John Constantine , Deadman , The Spectre , Zatara og Zatanna . Del Toro sagðist ekki geta valið uppáhaldspersónuna sína : „ Þú ert að tala um öll mín æskuár . “ Ekki er langt síðan del Toro var boðið að leikstýra Star Wars : Episode 7 en hann hafnaði því . Á ferilsskrá hans eru myndir á borð við Pan´s Labyrinth og Hellboy .